stanford-oval/wikipedia huggingface dataset:
מלחמת בזק
הערות שוליים

↑  Blitzkrieg definition and meaning | Collins English Dictionary, www.collinsdictionary.com (באנגלית)
| אמנות המלחמה |
| --- | --- | --- |
| אמנות המלחמה | טקטיקה • אופרטיבה צבאית • אסטרטגיה • דוקטרינה צבאית • תורת לחימה • הונאה |  |
| מושגי יסוד | לחימה • קרב • מערכה • מלחמה • מלחמה כוללת • מלחמת מנע • לוחמת חלל • לוחמה אווירית • לוחמה ימית • לוחמת תמרון • לוחמת שחיקה • לוחמה אסימטרית • מלחמה בטרור • מלחמת אזרחים • צבא |  |
| הוגים וספרים | סון דזה / אמנות המלחמה • וגטיוס / מדעי הצבא • קרל פון קלאוזביץ / על המלחמה • אלפרד פון שליפן • בזיל הנרי לידל הארט / אסטרטגיה של גישה עקיפה • מרטין ון קרפלד |  |
| טקטיקה ומערכים צבאיים | טקטיקה ומערכים צבאיים |  |
| מערכים צבאיים |  מערך ריבוע • פלנקס • טסטודו • אימפי |  |
| טקטיקה | מכה מקדימה • מלחמת בזק • מתקפת נגד • אדמה חרוכה • קרב בלימה • מצור • הסגר • תנועת מלקחיים • כיתור • איגוף • איגוף אנכי • מארב • תקיפה אווירית • הפצצה טקטית • דיכוי הגנה אווירית • הפצצה אסטרטגית • לוחמה בשטח בנוי • לוחמת מנהרות • לוחמת שריון • לוחמה הררית • לוחמה מדברית • לוחמה אמפיבית • לוחמה נגד צוללות • לוחמה ביולוגית • לוחמה כימית • לוחמת רשת ("סייבר") • לוחמה אלקטרונית • לוחמה פסיכולוגית • לוחמה משפטית • לוחמה כלכלית • לוחמה לא קונבנציונלית • הפרד ומשול • מבצעים מיוחדים • גרילה • טרור • מפת מבצע |  |
| טקטיקות של | פרשים • חי"ר • שריון • ארטילריה • לחימה אווירית • לחימה ימית |  |
| אסטרטגיה לאורך ההיסטוריה | אסטרטגיה לאורך ההיסטוריה |  |
| בעת העתיקה | הטקטיקה והאסטרטגיה היוונית • הטקטיקה והאסטרטגיה ההלניסטית • הטקטיקה והאסטרטגיה הרומית |  |
| בימי הביניים | הטקטיקה והאסטרטגיה המוסלמית • הטקטיקה והאסטרטגיה האירופאית בימי הביניים • הטקטיקה והאסטרטגיה המונגולית |  |
| בעת החדשה | הטקטיקה והאסטרטגיה האמריקאית בעת החדשה • הטקטיקה והאסטרטגיה גרמנית בעת החדשה • הטקטיקה והאסטרטגיה סובייטת בעת החדשה • הטקטיקה והאסטרטגיה האירופית בעת החדשה • הטקטיקה והאסטרטגיה במאה ה-20 |  |
| --- | --- |
בקרת זהויות :  NLI: 987007529227305171  LCCN: sh85076937  LNB: 000320569  NARA: 10662874  NKC: ph573135  NLK: KSH1999015161 
פאנצר סימן 2 ומאחוריו פאנצר סימן 1, צרפת, 1940.
הגנרל ג'ורג' פטון
קצינים מחיל האוויר הישראלי ליד מטוס מיג 21 מצרי שהושמד במבצע מוקד
מעטה (הרלדיקה)

המעטה (Mantling או lambrequin) בהרלדיקה הוא מעין צעיף בד שנתלה מהקסדה שמעל למגן ומהווה מעין תפאורה למגן.
המעטה מתאר את כיסוי הבד שתלו האבירים מקסדותיהם כדי להגן על עצמם מהשמש ומהרוח.
בדרך כלל מציירים את המעטה כמרופט או אף חתוך לגזרים, כביכול כתוצאה מפגיעות חרב בקרב. לעיתים רחוקות יותר - בדרך כלל במקרה בו איש כמורה משתמש בקסדה (כובע או כתר) עם מעטה - יוצג המעטה שלם וללא רבב. זוהי בחירה אמנותית בלבד ומשמעותה עיצובית ולא סמלית.
למעטה שני צדדים - האחד בצבע רגיל (אדום, כחול, ירוק, שחור או סגול), והשני בצבע מתכתי (לבן או צהוב). המעטה בדרך כלל צבוע בצבעים המייצגים של המגן או של המדים אשר שייכים לישות המיוצגת. עם זאת, ישנם מקרים יוצאי דופן של התאמות צבעים חריגות, בעיקר בשלטים הרלדיים של שליטים או ישויות ריבוניות.
ראו גם

טינקטורה
מספר סטרוהאל

באנליזה ממדית, מספר סטרוהאל  (St) הוא גודל חסר ממד המתאר מנגנוני זרימה תונדים. 
פרמטר זה קרוי על שמו של הפיזיקאי הצ'כי וינסנק סטרוהאל אשר ב-1878 התנסה עם חוטים החווים היווצרות של מערבולות ויוצרים מעיו שירה ברוח. מספר סטרוהאל הוא חלק אינטגרלי מיסודות מכניקת הזורמים. מספר סטרוהאל חשוב באנליזות זרימה לא יציבות ותונדות, והוא מייצג מדד ליחס של כוחות האינרציה עקב אי היציבות של הזרימה. בדרך כלל מספר סטרוהאל נתון בצורה הבאה:
f – מייצג את תדירות היווצרות המערבולות.
L – זהו האורך האופייני בבעיה (למשל קוטר של גליל או אורך של מיתר).
V- מהירות הזורם.
במקרים מסוימים כמו נסיקה או צלילה בזמן טיסה, האורך האופייני יהיה האמפליטודה של התנודות. בחירה זו של אורך אופייני יכולה לשמש כהצגת ההבדל בין מספר סטרוהאל לתדירות מופחתת. כאשר:
K- תדירות מופחתת.
a- אמפליטודת התנודות בזמן הנסיקה.
עבור מספרי סטרוהאל גבוהים (מסדר גודל של 1), הצמיגות שולטת בזרימת הזורם, כתוצאה מכך הזורם מתנדנד כיחידה אחת. עבור מספרי סטרוהאל נמוכים (מסדר גודל של 10-4ופחות), התנועה נשלטת על ידי החלק המהיר יותר והקוואזי יציב של התנודות. תנודות במספרי סטרוהאל בינוניים מאופיינים על ידי היווצרות מערבולות.
עבור גופים כדוריים (ספרה) בזרימה אחידה במספרי ריינולדס בתחום  800<Re<200,000 קיימים שני מספרי סטרוהאל. התדירות הנמוכה יותר מיוחסת לחוסר היציבות הגבוהה של השובל והיא בלתי תלויה במספר ריינולדס, ערכה הוא בקירוב שווה ל-0.2. התדירות הגבוהה יותר של מספר סטרוהאל נגרמת כתוצאה מהפרעות קטנות עקב הפרדות שכבת הגזירה.
עבור גליל ארוך, ישנה תלות בין מספר סטרוהאל לבין במספר ריינולדס. תלות מבוססת על מדידות אשר בוצעו על ידי הפיזיקאי והמהנדס הקנדי אנטול רושקו.
מספר סטרוהאל כתלות במספר ריינולדס בזרימה סביב גליל ארוך
שימושים

במטאורולוגיה, בפרט בזרימה צירית במד זרימה מסוג טורבינה, מספר סטרוהאל ישמש בצירוף עם מספר רושקו לקבלת קורלציה בין קצב הזרימה לתדירות. היתרון בשיטה זו על השיטה של תדירות/צמיגות לעומת פקטור k היא שנלקחים בחשבון השפעות טמפרטורה על מד הזרימה.
f- תדירות מד הזרימה.
U- קצב הזרימה.
C- מקדם התפשטות ליניארי של החומר המודד.
במעוף או שחייה של בעלי חיים, יעילות הדחף גבוה בתחום צר של מספרי סטרוהאל, באופן כללי השיא הוא בתחום -  0.2<St<0.4 . טווח זה משמש בשחיית דולפינים, כרישים, ודגים קטנים, ובטיסת שיוט של ציפורים, עטלפים וחרקים. למרות זאת, בצורות אחרות של טיסה ניתן למצוא ערכים שונים של מספרי סטרוהאל.
במעוף של בעלי חיים, מספר סטרוהאל נקבע על פי מספר פעימות הכנף בשנייה, אמפליטודה- מרחק אנכי מקצה הכנף, מהירות התעופה של בעל החיים:
f- תדירות.
U- מהירות התעופה.
A- אמפליטודת הכנף.
יש עניין מיוחד עבור זרימה סביב גוף מרובע. באופן כללי, גוף קהה מקובע תחת זורם גורם להשלת מערבולות. לכן, עבור גוף מרובע כמו בניין, יש הפרדות זרימה מהגוף בפינות אשר נגד כיוון הרוח והתקדמות במערבולות מחזוריות (שדרת הערבולים של פון קרמן).
תופעה של השלת מערבולות באזור עירוני יכולה להוות סיכון רב לא רק על ידי גרימת כשל למבנה עצמו, אלא גם לגרום לאי נוחות לשוכנים במבנה. כדי להימנע מצב כזה, יש צורך לחקור את המכניזם הפיזיקלי של זרימה סביב מבנה מרובע.
ראו גם

מספר ריינולדס
שדרת הערבולים של פון קרמן
מספר סטנטון

מספר סטנטון הוא מספר חסר מימד שמודד את היחס בין מעבר חום לזורם לקיבול חום של הזורם. משמש לאפיון מעבר החום בכוחות הסעה בזרימה.
נקרא על שם המהנדס תומאס סטנטון (1865 − 1931).
מספר סטנטון משמעותי בתהליך חישוב שכבת גבול של המהירות המציפה ושכבת גבול תרמית ומשמש לחישוב כוחות גזירה על חומר ("קיר") בהשפעת צמיגות ומעבר חום מהחומר.
נוסחאות

St={\frac {h}{Gc_{p}}}={\frac {h}{\rho uc_{p}}}
כאשר
h - מקדם מעבר חום בהסעה
ρ = צפיפות הזורם
cp - מקדם לחץ
u - מהירות הזורם
יכול להיות גם מוגדר כ:
כאשר:
Nu - מספר נוסלט
Re - מספר ריינולדס
Pr - מספר פרנטל
הערות שוליים

↑  Hall, Carl W. (2018). Laws and Models: Science, Engineering, and Technology. CRC Press. pp. 424–. ISBN 978-1-4200-5054-7.
↑  "hypersonic and high temperature gas dynamic", ג'ון ד.אנדרסון (אנ') עמוד 286, מהדורה שנייה
מסדר דיית הזהב

| --- | --- |

עיטור מסדר דיית הזהב בדרגה החמישית
 
 אות מסדר דיית הזהב בדרגה הראשונה
 פרטים
 מדינה:  יפןהאימפריה היפנית
 סוג:  צבאי
 מפקד המסדר:  קיסר יפן
 למען:  אומץ לב, מנהיגות או פיקוד מופת בעת קרב
 זכאות:  אנשי צבא בלבד
 סטטוס:  לא פעיל
 דרגות וסוגים:  שבע דרגות
 נוסד:  12 בפברואר 1890
 בוטל/פורק:  1947
 הענקות
 סה"כ הוענקו:  1,067,492
מסדר דיית הזהב (ביפנית: 金鵄勲章, תעתיק: קינשי-קוּנשׁוֹ) היה מסדר באימפריה היפנית שנוסד ב-12 בפברואר 1890 על ידי הקיסר מוצוהיטו לזכרו של ג'ימו, הראשון בקיסרי יפן.
רקע

מסדר דיית הזהב היה עיטור צבאי אותו העניקו עבור אומץ לב, מנהיגות או פיקוד מופת בעת קרב.
המסדר הכיל שבע דרגות. חוגרים היו רשאים להתקבל לדרגות החמישית עד השביעית, נגדים לדרגות הרביעית עד השישית, קצינים זוטרים מהשלישית עד החמישית, קצינים אחרים מהשנייה עד הרביעית, וקצינים בכירים מהדרגה הראשונה עד השלישית.
בסך הכול הוענקו 1,067,492 עיטורי מסדר דיית הזהב, רובם בשתי הדרגות הנמוכות ביותר. ארבעים ואחת הוענקו בדרגה הראשונה ומאתיים ואחת בדרגה השנייה. בנוסף לעיטור קיבלו חברי המסדר אנונה לכל ימי חייהם, ובמשך שנה לאחר מותם קיבלה משפחתם את התשלום. אם נפטר האדם פחות מחמש שנים לאחר קבלת העיטור, קיבלה משפחתו את התשלום עד לסיום תקופת חמש השנים.
מסדר דיית הזהב בוטל על ידי המפקד העליון של כוחות הברית של יפן הכבושה ב-1947.
עיצוב

תג המסדר מציג דיה זהובה, שליחת האלים לפי הניהון שוקי, שסייעה לקיסר ג'ימו להביס את אויביו. הדיה המוזהבת עומדת על כוכב בעל שמונה פינות עם שלושים ושתיים קרניים אדומות מצופות אמייל. מתחת לדיה צלובים שני מגני סמוראים, מצופים אמייל כחול, עם שתי חרבות צהובות צלובות בעלות ניצבי כסף. משני הצדדים מופיעים דגלים אדומים הנושאים את סמל השינטו.
התג היה מצופה זהב בדרגות הראשונה עד החמישית, ומצופה כסף בשתי הדרגות הנמוכות ביותר. הוא היה תלוי על סרט בצבע כחול-ירוק בעל שוליים לבנים, והיה נתלה כאבנט על כתף ימין עבור הדרגה הראשונה, על הצוואר בדרגות השנייה והשלישית, ועל צד שמאל של החזה עבור שאר הדרגות.
הכוכב עבור הדרגות הראשונה והשנייה היה זהה לתג אך בעל קרניים אדומות וצהובות, ונענד על צד שמאל של החזה עבור הדרגה הראשונה, ובצד ימין עבור הדרגה השנייה.
בין מקבלי העיטור נמנים

איסורוקו יממוטו
צ'ואיצ'י נגומו
איוואו אויאמה
מקלארן ארטורה

| --- | --- |

 מאפיינים כלליים
 יצרן:  מקלארן אוטומוטיב
 שנות ייצור:  2021–הווה
 הרכבה:  בריטניה בריטניה
 מודל קודם:  מקלארן 570s
 סיווג:  מכוניות ספורט
 מרכב:  קופה עם שתי דלתות
 פלטפורמה:  מקלארן MCLA
 אורך:  4,539 מ"מ
 רוחב:  1,913 מ"מ
 גובה:  1,193 מ"מ
 משקל:  1,395 ק"ג
 בסיס גלגלים:  2,640 מ"מ
 מפרט טכני
 מנוע:  מנוע בנזין V6 טווין טורבו ומנוע חשמלי
 הילוכים:  תיבת הילוכים כפולת מצמדים בעלת שמונה הילוכים
 מהירות מרבית:  330 קילומטרים לשעה
מקלארן ארטורה (באנגלית: McLaren Artura) היא מכונית ספורט עם מנוע היברידי נטען במרכב קופה, שמיוצרת על ידי מקלארן אוטומוטיב מקיץ 2021, היא הוצגה ב-17 בפברואר 2021. המנוע V8 המצוי ברכבי מקלארן הוחלף במנוע V6.
מפרט טכני

הארטורה כוללת שני מנועים, אחד מנוע בנזין V6 צילנדרים טווין טורבו בנפח 2,993 סמ"ק המספק כ-585 כוחות סוס ב-7,500 סיבובים לדקה, והשני הוא מנוע חשמלי המספק 95 כוחות סוס. שני המנועים יוצרים יחד הספק מרבי של 680 כוחות סוס ב-7,500 סיבובים לדקה ומומנט מרבי של 73.4 קילוגרם ב-2,250 סיבובים לדקה.
תיבת הילוכים כפולת מצמדים בעלת שמונה הילוכים. המכונית מאיצה מ-0 ל-100 קילומטרים לשעה בתוך 3.0 שניות ומגיעה למהירות מרבית של 330 קילומטרים לשעה.
גלריה

מבט לצד
מבט לפגוש הקדמי
הערות שוליים

↑  מקלארן ארטורה נחשפת - עוצמה היברידית, באתר קארטיוב, ‏17 בפברואר 2021
↑  מקלארן ארטורה יוצאת לראשונה היום, באתר hitechglitz.com
↑  מנוע ה-V8 מוחלף במנוע V6 פלאג אין, באתר arstechnica.com, ‏17 בפברואר 2021
↑  מקלארן ארטורה היברידית סופרקאר עם V6 חשמלי 671 כ"ס, באתר hitechglitz.com
מקלארן GT

| --- | --- |

 מאפיינים כלליים
 יצרן:  מקלארן אוטומוטיב
 שנות ייצור:  2019–הווה
 הרכבה:  אנגליה אנגליה
 מודל קודם:  מקלארן 570GT 
 סיווג:  מכוניות ספורט
 מרכב:  קופה בעלת שתי דלתות
 אורך:  4,683 מ"מ
 רוחב:  2,095 מ"מ
 גובה:  1,213 מ"מ
 משקל:  1,530 ק"ג
 בסיס גלגלים:  2,670 מ"מ
 מפרט טכני
 מנוע:  מנוע טווין טורבו בנזין V8 צילנדרים בנפח 4.0 ליטרים המספק כ-620 כוחות סוס ב-7,500 סיבובים לדקה ומומנט מרבי של 64.2 קילוגרם בין 5,500 ל-6,500 סיבובים לדקה
 הילוכים:  תיבת הילוכים כפולת מצמדים בעלת שבעה הילוכים
 מהירות מרבית:  326 קילומטרים לשעה
 קשר:  מקלארן 720S, מקלארן 570S
 
מקלארן GT (באנגלית: McLaren GT) היא מכונית ספורט במרכב קופה, שמיוצרת על ידי מקלארן אוטומוטיב משנת 2019. היא הוצגה במאי 2019.
מפרט טכני

המקלארן GT כוללת מנוע טווין טורבו בנזין V8 צילנדרים בנפח 4.0 ליטרים המספק כ-620 כוחות סוס ב-7,500 סיבובים לדקה ומומנט מרבי של 64.2 קילוגרם בין 5,500 ל-6,500 סיבובים לדקה. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קילומטרים לשעה בתוך 3.2 שניות ומגיעה למהירות מרבית של 326 קילומטרים לשעה.
גלריה

מבט לפגוש הקידמי
מבט לפגוש האחורי
מבט לצד
מבט לפנים הרכב
הערות שוליים

↑  מהירה ונוחה: מקלארן GT החדשה נחשפת, באתר קארטיוב, ‏16 במאי 2019
| מקלארן אוטומוטיב |
| --- | --- | --- |
| אישיים | רון דניס - מייסד • מייק פלוויט מנכ"ל החברה • רוברט מלוויל - מנהל עיצוב |  |
| כלי רכב נוכחיים | מקלארן אלבה • מקלארן ספידטייל • מקלארן 570S • מקלארן 765LT • מקלארן 600LT • מקלארן 720S • מקלארן GT • מקלארן סנה • מקלארן סולוס GT |  |
| כלי רכב לשעבר | מקלארן 675LT • מקלארן 620R • מקלארן 540C • מקלארן P1 • מקלארן 650S • מקלארן MP4-12C • מקלארן F1 |  |
| חטיבות | מקלארן GT - חטיבת המרוצים של החברה |  |
| אחר | קבוצת מקלארן (חברת האם) |  |
מריה כריסטינה מנאפולי וסיציליה

מריה כריסטינה מנאפולי וסיציליה (באיטלקית: Maria Cristina di Napoli e Sicilia‏; 17 בינואר 1779 - 11 במרץ 1849) הייתה נסיכת נאפולי וסיציליה ולאחר מכן מלכת סרדיניה, כאשתו של קרלו פליצ'ה, מלך סרדיניה.
ביוגרפיה

מריה כריסטינה נולדה ב-17 בינואר 1779 בקזרטה, לפרננדו הראשון, מלך שתי הסיציליות ולמריה קרולינה אוסטריה, בתם של פרנץ הראשון, קיסר האימפריה הרומית הקדושה והקיסרית מריה תרזה מאוסטריה. אחותה התאומה הנסיכה מריה כריסטינה אמליה מתה מאבעבועות שחורות בשנת 1783, בגיל ארבע, שבוע אחרי שאחיהם הנסיך ג'וזפה מת מהמחלה.
היא הייתה הילדה האהובה על אמה.
ב-6 באפריל 1807 היא התחתנה בפלרמו עם הנסיך קרלו פליצ'ה מסבויה, אשר הפך למלך סרדיניה כאשר אחיו הבכור ויטוריו אמנואלה הראשון, מלך סרדיניה התפטר מתפקידו בשנת 1821. עד שבעלה הפך למלך, היא החזיקה בתואר דוכסית ג'נובה.
הזוג המלכותי התעניינו באמנות ואמנים, והפכו את בית המלוכה באלייה ואת וילה רופינלה בפראסקאטי למגורים נוחים.
במהלך שלטונו של בעלה, הם התגוררו בארמון שיאבלזה, שם נפטר בעלה בשנת 1831.
בשנת 1825 העסיקה מריה כריסטינה את הארכאולוג המרקיז לואיג'י ביונדי, אשר ביצע עבודות חפירה בטוסקולום.
קרלו פליצ'ה מת בשנת 1831 לאחר שמלך עשר שנים. מריה כריסטינה חיה את שארית חייה טורינו, נאפולי, אלייה ופראסקאטי, ומתה ב-11 במרץ 1849 בסאבונה, ליגוריה.
הערות שוליים

↑  מאוחר יותר בשם ממלכת שתי הסיציליות
| --- | --- |
בקרת זהויות :  GND: 137353456  ICCU: MUSV078416  VIAF: 81555881   WorldCat (עם VIAF): 81555881
מריה לואיזה, נסיכת בולגריה

מריה לואיזה, נסיכת בולגריה (בבולגרית: Княгиня Мария Луиза Българска‏; נולדה ב-13 בינואר 1933, סופיה, ממלכת בולגריה) היא בתם של בוריס השלישי, מלך בולגריה וג'ובאנה מאיטליה, מלכת בולגריה ואחותו של סימאון סקסקובורגותסקי.
ביוגרפיה

מריה לואיזה נולדה בסופיה, בתם הבכורה של בוריס השלישי, מלך בולגריה ורעייתו ג'ובאנה מאיטליה, מלכת בולגריה. בשנת 1946, לאחר ביטול המלוכה וכינון הרפובליקה העממית הבולגרית נמלטה עם משפחתה לאלכסנדריה שבמצרים ובהמשך עברה לספרד. בשנת 1957 נישאה לקרל, נסיך ליינינגן שהיה נכדה של ויקטוריה מליטה, נסיכת אדינבורו וסקסה-קובורג-גותה מצד אימו. לזוג נולדו שני ילדים, אולם בשנת 1968 התגרשו בני הזוג.
בשנת 1969 היא נישאה בשנית לברוניסלאב צ'רובוק, ונולדו לה שני ילדים נוספים. היא מתגוררת בניו ג'רזי.
בשנת 2012 העניק לה אחיה סימאון סקסקובורגותסקי את התואר "נסיכת קוהארי".
הנסיכה מריה-לואיזה היא חברה במועצת הנאמנים של האוניברסיטה האמריקאית בבולגריה. ב -13 במאי 2012, בטקס השמונה עשרה, קיבלה הנסיכה מריה-לואיזה תואר דוקטור לשם כבוד מהאוניברסיטה האמריקאית בבולגריה.
משפחתה

ב-14 בפברואר 1957 התחתנה מריה לואיזה עם קרל, נסיך ליינינגן, ממנו נולדו לה שני ילדים:
בוריס, נסיך ליינינגן (נולד ב-1960)
הרמן פרידריך, נסיך ליינינגן (נולד ב-1962)
ב-16 בנובמבר 1969 התחתנה מריה לואיזה עם ברוניסלאב צ'רובוק, ממנו נולדו לה שני ילדים:
אלכסנדרה, נסיכת קוהארי (נולדה ב-1970)
פאבל, נסיך קוהארי (נולד ב-1972)
מריה לואיזה, דוכסית מקלנבורג-שוורין

מריה לואיזה, דוכסית מקלנבורג-שוורין (בגרמנית: Marie Louise von Mecklenburg-Schwerin; נולדה ב-31 במרץ 1803 - מתה ב-26 באוקטובר 1862), הייתה אשתו של גאורג, דוכס סקסוניה-אלטנבורג.
ביוגרפיה

מריה לואיזה נולדה ב-31 במרץ 1803 בלודוויגסלוסט שהשתייכה לדוכסות מקלנבורג-שוורין, לפרידריך לודוויג, נסיך הכתר של מקלנבורג-שוורין וילנה פבלובנה, הנסיכה הגדולה של רוסיה, בתו של פאבל הראשון, קיסר רוסיה. אמה מתה כשהייתה תינוקת.
ב-7 באוקטובר 1825 התחתנה מריה לואיזה עם גאורג, נסיך סקסוניה-הילדבורגהאוזן, ושנה מאוחר יותר מונה חמיה פרידריך לדוכס סקסוניה-אלטנבורג. בשנת 1834 מת חמיה פרידריך, דוכס סקסוניה-אלטנבורג, וגיסה יוזף, דוכס סקסוניה-אלטנבורג עלה לשלטון במקומו. שלטונו של יוזף היה מאוד שמרני, ומשום כך נאלץ להתפטר במהלך מהפכות אביב העמים, ובעלה עלה לשלטון במקומו כגאורג, דוכס סקסוניה-אלטנבורג. בשנת 1853 מת בעלה גאורג, ובנה ארנסט הראשון, דוכס סקסוניה-אלטנבורג עלה לשלטון במקומו. מריה לואיזה המשיכה להתגורר באלטנבורג אף בימי אלמנותה, וב-26 באוקטובר 1862 מתה מריה לואיזה בזמן שהותה במיינינגן.
משפחתה

ב-7 באוקטובר 1825 התחתנה מריה לואיזה עם גאורג, דוכס סקסוניה-אלטנבורג. לבני הזוג היו 3 ילדים:
ארנסט הראשון, דוכס סקסוניה-אלטנבורג (1826–1908)
אלברכט (1827–1835)
מוריץ, נסיך סקסוניה-אלטנבורג (1829–1907)
מפלגת הימין הגרמנית

| --- | --- |
 מדינה:  גרמניה גרמניה המערבית
 מנהיגים:  פרנץ-יוזף זונטאג הרמן קלינגספור וילהלם יגר
 תקופת הפעילות:  27 ביוני 1946 – 21 בינואר 1950 (3 שנים)
 אידאולוגיות:  ימין, שמרנות
 שיא כוחה:  1949 (5 נציגים בבונדסטאג)
 נוצרה מתוך:  מפלגת הבנייה הגרמנית המפלגה השמרנית הגרמנית
 התמזגה לתוך:  המפלגה הדמוקרטית החופשית
 מיקום במפה הפוליטית:  ימין רדיקלי 
 
מפלגת הימין הגרמנית (בגרמנית: Deutsche Rechtspartei או בראשי תיבות: DRP) הייתה מפלגת ימין קיצוני אשר פעלה בגרמניה המערבית. המפלגה הגיעה לשיא כוחה בבחירות 1949 אז זכתה בחמישה מושבים בבונדסטאג. המפלגה התפוררה בסופו של דבר לכמה סיעות נאו-נאציות ומלוכניות, ושרידיה הסתפחו אל המפלגה הדמוקרטית החופשית.
היסטוריה

המפלגה הוקמה ב-27 ביוני 1946, כאיחוד של שתי מפלגות קטנות: מפלגת הבנייה הגרמנית והמפלגה השמרנית הגרמנית. מבחינה היסטורית, מקימי המפלגה הציגה אותה כיורשת של מפלגת החופש הלאומי הגרמני. מצע המפלגה הגדיר אותה כתנועה דתית-שמרנית, וגינה במפורש את הנאציזם. עם זאת, עד מהרה משכה אליה המפלגה מלוכנים רבים מחד, ונאו-נאצים מאידך. הנהגת המפלגה סירבה לנטות לכיוונים קיצוניים כל כך, וב-1947 פרשו מלוכנים רבים מהמפלגה והצטרפו אל המפלגה הגרמנית המלוכנית במובהק.
לקראת הבחירות לבונדסטאג ב-1949, שקלה המפלגה לחתום על הסכם ריצה משותפת עם סיעות ימין קיצוני אחרות (כולל עם המפלגה הגרמנית). רעיון זה נדחה בידי השלטון הצבאי הבריטי שהודיע שיפסול מלהתמודד כל איחוד של מפלגות ימין. במטרה לצבור תמיכה נוספת, הכניסה המפלגה לשורותיה פוליטיקאים נאו-נאצים בולטים. בבחירות זכתה המפלגה להישג נאה יחסית של חמישה מנדטים. מיד לאחר הבחירות החליטה הנהגת המפלגה להתנער מהנאו-נאצים. אוטו רמר וגרהרד קרוגר סולקו בבושת פנים, ובו ביום הקימו מפלגה חדשה מפלגת הרייך הסוציאליסטית. שנים מחברי הבונדסטאג מטעם מפלגת הימין, פריץ דורלס ופריץ רוסלר, בחרו להצטרף למפלגת הרייך הסוציאליסטית.
קבוצת פורשים נוספת, אשר כללה רבים מנציגי המפלגה בלנדטאגים הפדרליים, הקימה את מפלגת הרייך הגרמני. מפלגת הימין נותרה ללא כוח משמעותי, וב-21 בינואר 1950 פורקה באופן רשמי. שרידי המפלגה המשיכו להתקיים באופן רשמי במדינות הפדרליות, וב-1951 התמודדו בבחירות ללנדטאג של סקסוניה התחתונה. הם לא עברו את אחוז החסימה. הם התאחדו לבסוף עם המפלגה הדמוקרטית החופשית.
מפלגת החיים החופשיים של כורדיסטן

| --- | --- |

 מדינה:  איראן 
 תקופת הפעילות:  4 באפריל 2004 – הווה (20 שנה) 
 אידאולוגיות:  לאומיות כורדית, סוציאליזם דמוקרטי, סוציאליזם ליברטריאני
 מיקום במפה הפוליטית:  שמאל
 pjak.eu/en/
 
מפלגת החיים החופשיים של כורדיסטן, או PJAK (ראשי תיבות בכורדית של: Partiya Jiyana Azad a Kurdistanê, پارتی ژیانی ئازادی کوردستان) הוא שמו של ארגון כורדי פוליטי-מיליטנטי אשר מאז 2004 מנהל מאבק מזוין כנגד המשטר האיראני כדי לאפשר הגדרה עצמית כורדית עבור הכורדים של איראן.
ישנם המגדירים את PJAK כפלג של ה-PKK. על פי הניו יורק טיימס לארגון הנהגה משותפת ולוגיסטית עם ארגון ה-PKK בטורקיה. ונאמנות למנהיגה עבדוללה אג'לאן. שני הארגונים חברים ב"קבוצת קהילות כורדיסטן" (Koma Civakên Kurdistanê או KCK), איגוד על של קבוצות פוליטיות כורדיות באיראן, עיראק, טורקיה, וסוריה.
חברי הזרוע הצבאית של PJAK, ה-YRK, מונים על פי ההערכות כ-3,000 לוחמים. הקבוצה נחשבת ארגון טרור בעיני איראן, טורקיה וארצות הברית.
על פי אתר הארגון נפתח אפיק פוליטי דיפלומטי חדש במפלגה, כאשר בהודעה מדצמבר 2016 מצהיר הארגון על תמיכה בהקמת קונגרס לאומי שיורכב מנציגי ארבעת הארגונים הכורדים הדומיננטיים.
ראו גם

בדלנות כורדית באיראן
מיליסנט סימונדס

| --- | --- |

 לידה:  1 במרץ 2003 (בת 21) באונטיפול, ארצות הברית 
 מדינה:  ארצות הברית 
 מקום מגורים:  באונטיפול 
 תקופת הפעילות:  מ-2015 
 פרסים והוקרה:  איגוד המבקרים של הוליווד 
 
מיליסנט סימונדס (באנגלית: Millicent Simmonds; נולדה ב-6 במרץ 2003) היא שחקנית חירשת אמריקאית, שכיכבה בסרט האימה "מקום שקט" משנת 2018 ובהמשכו "מקום שקט 2" משנת 2021 . פריצת הדרך שלה הייתה בתפקיד רוז בדרמת המסתורין "מעשה פלאים" (אנ') משנת 2017 שזיכה אותה במספר מועמדויות לפרסים.
ביוגרפיה

סימונדס נולדה בעיר באונטיפול, יוטה בארצות הברית. היא גדלה בבונטיפנט, יוטה. יש לה ארבעה אחים; שניים מבוגרים ושניים צעירים ממנה. לפני שמלאו לה 12 חודשים איבדה סימונדס את שמיעתה בגלל מנת יתר של תרופות. אמה למדה שפת סימנים אמריקאית ולימדה את המשפחה כדי שיוכלו לתקשר איתה. סימונדס אמרה שאם משפחתה לא הייתה משתמשת בשפת הסימנים, "לא הייתי מקיימת יחסים עם המשפחה שלי, לא הייתה לי תקשורת."
אמה של סימונדס גם עודדה אותה לקרוא ספרים. כשסימונדס הייתה בת שלוש היא החלה ללמוד בבית הספר לז'אן מאסייה לחירשים, שם השתתפה במועדון הדרמה שלו. המחזה הראשון שלה היה חלום ליל קיץ בתפקיד פאק. לאחר סיום כיתה ו', הייתה במסגרות החינוך בבית הספר בחטיבת ביניים מולר פארק בסתיו 2015. היא הופיעה בפסטיבל שייקספיר ביוטה בסידר סיטי וההופעה הקולנועית העיקרית שלה הייתה בסרט "מעשה פלאים" כתפקיד רוז, הילדה החרשת. לסימונדס יש שתל שבלולי. בעזרתה היא מקשיבה לאב ג'ון מיסטי ולרד הוט צ'ילי פפרז. הסרט האהוב עליה הוא המופע של טרומן (1998). החל משנת 2021 היא חיה במדינת פנסילבניה בארצות הברית.
פעילות למען לקויי שמיעה

כמענה לצורך במסיכות רפואיות עקב מגפת הקורונה, סימונדס נטלה חלק, ביחד עם פתולוג מקליניקה לשפת הדיבור, בפיתוח מסיכה בעלת חזית שקופה המאפשרת לקרוא שפתיים ולראות הבעות פנים, וכן חתמה על הסכם שותפות עם מותג אביזרי האופנה בבעלותו של רפי נובה, במסגרתו תתרום החברה את ההכנסות ממכירת המסיכות לארגונים למען חרשים וכבדי שמיעה.
לציון 30 שנה לתיקון התקנה למען אמריקאים עם לקויות מ-1990 (אנ'), האוסרת אפליה על בסיס לקות, השתתפה סימונדס בפאנל וירטואלי שאירחה האקדמיה האמריקאית לקולנוע בנושא ייצוג אמנים עם לקויות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | מעשה פלאים | רוז |  |
| 2018.1 !2018 | מקום שקט | ריגן אבוט |  |
| 2021 | מקום שקט 2 | ריגן אבוט |  |
| TBA | Helen & Teacher | הלן קלר |  |
| TBA | מקום שקט 3 | ריגן אבוט |  |
| TBA | Ballerina Overdrive |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2018 - 2019 | אנדי | ליבי | 2 פרקים |
| 2019 | This Close | אמאלין | פרק: "No Place Like Home" |
לקריאה נוספת

Smoka-Richardson, Rachel (2021). Millicent Simmonds: Actor and Activist. Movers, Shakers, & History Makers. Capstone Publishers. ISBN 978-1-4966-9540-6. (Juvenile audience)
הערות שוליים

↑  Lincoln, Ross A. (21 באפריל 2016). "Deaf Performer Millicent Simmonds To Co-Star In Todd Haynes' 'Wonderstruck'". Deadline Hollywood. נבדק ב-5 במאי 2017. {{cite news}}:  (עזרה)
↑  Crofts, Natalie (15 באפריל 2016). "Bountiful girl cast in lead role for upcoming movie 'Wonderstruck'". ksl.com. KSL-TV. נבדק ב-5 במאי 2017. {{cite news}}:  (עזרה)
↑  Votaw, Ann (10 באפריל 2018). "Millicent Simmonds on How the Plot of 'A Quiet Place' Relates to Real Life". Observer. נבדק ב-12 באפריל 2018. {{cite news}}:  (עזרה)
↑  Cragun, Nathaniel (4 במרץ 2016). "Deaf filmmaker's latest work advocates greater cause". The Signpost. Weber State University. נבדק ב-5 במאי 2017. {{cite news}}:  (עזרה)
↑  Harris, Sarah (6 בנובמבר 2017). "Young Utah 'Wonderstruck' actress speaks of 'frustration' that deaf people feel". Deseret News. נבדק ב-7 בנובמבר 2017. {{cite news}}:  (עזרה)
↑  Nevins, Jake (25 במרץ 2021). "American Sign Language Finds Its Spotlight". T: The New York Times Style Magazine. נבדק ב-25 במרץ 2021. {{cite news}}:  (עזרה)
↑  Crofts, Natalie (15 באפריל 2016). "Bountiful girl cast in lead role for upcoming movie 'Wonderstruck'". ksl.com. KSL-TV. נבדק ב-5 במאי 2017. {{cite news}}:  (עזרה)
↑  Nevins, Jake (25 במרץ 2021). "American Sign Language Finds Its Spotlight". T: The New York Times Style Magazine. נבדק ב-25 במרץ 2021. {{cite news}}:  (עזרה)
↑  D'Alessandro, Anthony (June 8, 2021). ‘A Quiet Place’ Franchise Star Millicent Simmonds Inks With WME. Deadline Hollywood. Retrieved June 8, 2021
1 2   Millie x Rafi Nova on Good Morning America, סרטון בערוץ "Rafi Nova Adventure Society", באתר יוטיוב, 1 במרץ 2021
↑  "Millicent Simmonds". bfi.org.uk. British Film Institute. נבדק ב-25 בפברואר 2019. {{cite web}}:  (עזרה)
↑  Ames, Jeff (20 ביוני 2019). "A Quiet Place 2 Sneaks Into Production". ComingSoon.net. נבדק ב-5 ביולי 2019. {{cite news}}:  (עזרה)
| --- | --- |
בקרת זהויות :  GND: 1165195135  LCCN: no2018093659  SUDOC: 225607492  VIAF: 85152023759503312332   WorldCat (עם VIAF): 85152023759503312332
מרדכי ניימן

רבי מרדכי ניימן
כנוס משפחת ניימן בשנת תרפ"ד בעקרון
מרדכי ניימן (או נימן, 20 באוגוסט 1834 - כ"ט חשון תרע"ז 29 בנובמבר 1916) מאנשי העלייה הראשונה, מחלוצי החקלאות בארץ ישראל וממקימי מזכרת בתיה.